## Uredba o plaćama

### NN 114/1993 (24.12.1993.), Uredba o plaćama

# VLADA REPUBLIKE HRVATSKE

Na temelju odredbe članka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 94/93) Vlada Republike
Hrvatske je na sjednici održanoj 23. prosinca 1993. godine donijela

## UREDBU

### o plaćama

Članak 1.

Ovom Uredbom uređuje se način utvrđivanja najviših iznosa mase plaća
i naknada troškova materijalnih prava određenih kolektivnim ugovorima koje
pravne osobe mogu isplatiti u siječnju 1994. godine, te iznosi najniže
osnovne i minimalne plaće za taj mjesec.

Članak 2.

Pravne osobe u privatnom sektoru (kod kojih je više od 50% kapitala
u privatnom vlasništvu i u takovom su statusu registrirane, te kod kojih
je u postupku pretvorbe uplaćeno više od 50% dionica ili udjela u odnosu
na ukupnu vrijednost kapitala) mogu isplaćivati plaće i naknade troškova
materijalnih prava u skladu s općim aktom i kolektivnimugovorom.

Pravne osobe iz stavka 1. ovog članka dužne su prilikom isplate plaća
i naknada troškova materijalnih prava podnijeti Zavodu za platni promet
potvrdu Hrvatskog fonda za privatizaciju da je uplaćeno više od 50% dionica
ili udjela.

Članak 3.

Pravne osobe, osim pravnih osoba iz članka 2. ove Uredbe, te tijela,
organi i organizacije koji se financiraju iz državnog, županijskih, općinskih
i gradskih proračuna ili društvenih fondova mogu u siječnju utvrditi masu
plaća najviše u iznosu utvrđenom na način da se isplaćena masa neto plaća
u prosincu 1993. proračuna u bruto primjenom stopa poreza i doprinosa iz
plaća važećih u prosincu 1993.

Utvrđeni iznos mase plaća iz stavka 1. ovog članka korigira se za postotak
broja zaposlenih.

Članak 4.

Tijela državne vlasti, tijela jedinica lokalne sanaouprave i uprave
i pravne osobe, osim onih iz članka 2. ove Uredbe, mogu isplatiti najvišu
mjesečnu plaću u siječnju, koja ne može biti veća od 6 prosječnih mjesečnih
plaća Republike Hrvatske prema posljednjem objavljenom podatku, što iznosi
10.821.522 HRD, ako odlukom Sabora Republike Hrvatske ili Vlade Republike
Hrvatske nije drugačije određeno.

Članak 5.

Najniža osnovna plaća za siječanj utvrđuje se u iznosu 635.910 hrvatskih
dinara.

Minimalna plaća za siječanj utvrđuje se u iznosu od 70% najniže osnovne
plaće

utvrđene za siječanj odredbom stavka 1. ovoga članka, i iznosi 445.137
Hrvatskih dinara.

Preračunata minimalna plaća, zautvrđivanje oporezivog dohotka, poreznih
stopa i osobnih odbitaka prema Zakonu o porezu na dohodak, za prosinac
1993. godine te siječanj 1994. godine iznos 332.000Hrvatskih dinara. Minimalna
plaća koja služi kao osnovica za ostvarivanje prava po osnovi socijalne
sigurnosti utvrđuje se u netto iznosu od 235.834 hrvatskih dinara i ne
smatra se oporezivim dohotkom u smislu propisa o oporezivanju dohotka

Članak 6.

Naknade troškova materijalnih prava utvrđene općim odnosno granskim
kolektivnim ugovorima pravne osobe tijela, organi i organizacije iz članka
3. ove Uredbe mogu u siječnju isplatiti najviše u iznosu utvrđenom općim
odnosno granskim kolektivnim ugovorom uvećanom do 39%.

Članak 7.

Upute za primjenu daje, te provedbu ove Uredbe prati i kontrolira Zavod
za platni promet. Zavod za platni promet neće dozvoliti isplatu plaća i
naknadu troškova materijalnih prava suprotno ovoj Uredbi.

Članak 8.

Ova Uredba stupa na snagu danom objave u "Narodnim novinama".

Klasa : 120-02/93-01/03

Urbroj : 5030105-93-17

Zagreb, 23. prosinca 1993.

Predsjednik

**Nikica Valentić, v. r.**

Uredba, NN 114/1993-2191
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)